Nežinau, kodėl, tačiau aš visalaik nustembu pagalvojęs,
kad pasaulyje 2,5 milijardo žmonių
vienas su kitu yra susieti interneto ryšiu
ir kad bet kuriuo metu
daugiau nei 30 procentų žmonijos
gali prisijungti prie interneto, kad mokytusi, kurtų ir dalintųsi.
Laikas, kuri praleidžiame internete
taip pat sparčiai didėja.
Naujausias tyrimas parodė,
kad vien tik jaunoji karta
internete praleidžia daugiau nei 8 valandas per dieną.
Kaip devynmetės dukros tėvui
šis skaičius man atrodo itin mažas.
(Juokas)
Tačiau internetui tapus prieinamu kiekvienam iš mūsų,
jis taip pat pavertė mus daug labiau matomais.
Ir vis labiau toji kaina, kurią mes mokame
už interneto prieigą
yra mūsų privatumas.
Šiandien daugelis iš mūsų norėtų tikėti,
kad internetas yra privati vieta. Deja, taip nėra.
Ir su kiekvienu pelės ar ekrano mygtuko paspaudimu
mes esame tarsi Jonukas ir Grytutė
paliekame pamestus duonos trupinius (savo asmeninę informaciją)
visur, kur tik keliaujame internetine erdve.
Paliekame savo gimtadienio datas, savo aplankytas vietas,
savo hobius ir kitus duomenis,
paliekame informaciją apie savo santykius,
savo finansinę būklę ir taip toliau.
Tačiau nesupraskite manęs blogai.
Aš nesiginčyju, kad duomenų paviešinimas yra blogas dalykas.
Tiesą sakant, kai aš žinau savo viešinamus duomenis,
dažniausiai prašomas mano sutikimas.
Juk aš noriu, kad kai kurie tinklapiai žinotų mano pomėgius.
Tai leidžia jiems patarti man knygas
ar parinkti filmą vakarui su šeima,
ar padeda surasti draugus.
Tačiau kai aš nežinau ir kai nėra prašoma mano sutikimo,
būtent tada iškyla daug problemų.
Tai yra šių dienų fenomenas internete,
vadinamas elgesio sekimu
ir tai yra didžiulis verslas.
Tiesą sakant, yra net ištisa industrija,
kuri internetinėje erdvėje mus seka
ir sudaro mums profilius.
Ir kai yra surenkama pakankamai duomenų apie mus,
su visu tuo galima padaryti praktiškai bet ką.
Šiandien ši sfera yra itin menkai reguliuojama
ir turi dar mažiau taisyklių.
Nepaisant kai kurių naujausių pranešimų JAV ir Europoje
ši sfera paverčia vartotojus visiškai "nuogais".
Taigi, leiskite man papasakoti apie šią slypinčią industriją.
Man už nugaros susidariusią vizualizaciją mes vadiname Collusion
ir tai yra bandomasis priedas interneto naršyklėms,
kurį galite įsirašyti Firefox naršyklėje.
Šis priedas padeda matyti, kur keliauja jūsų duomenys ir kas juos seka.
Raudoni taškai, tai
tinklapiai, kurie užsiima elgesio sekimu,
ir seka mane, nors juose neapsilankiau.
Mėlyni taškai- tinklapiai, kuriuose aš apsilankiau.
Ir, galiausiai, pilkieji taškai - tinklaipiai, kurie mane seka,
tačiau nėra aišku, kas jie tokie.
Kaip matote, visi jie susijungia,
sudarydami mano paveikslą puslapyje.
Tai ir yra mano profilis.
Taigi, leiskite man paaiškinti, kaip šis paprastas pavyzdys tampa itin asmenišku dalyku.
Prieš dvi savaites savo kompiuteryje instaliavau Collusion,
norėdamas pamatyti, kaip esu sekamas paprastą dieną.
Žinote, kaip ir daugelis iš jūsų,
aš pradedu savo dieną patikrindamas elektroninį paštą.
Tada naujienų portaluose ieškau antraščių.
Būtent šiuo atveju man patiko viena iš antraščių
apie muzikinio raštingumo nuopelnus mokyklose
ir aš ja pasidalinau socialiniame tinkle.
Tada mano dukra prisijungė prie pusryčių stalo
ir aš jos paklausiau: "Ar muzikinis raštingumas svarbus tavo mokykloje?"
Ji, žinoma, kaip devynmetė,
tiesiog pažvelgusi į mane klausiamai tarė: "Kas yra raštingumas?"
Taigi, aš jai liepiau pasidomėti apie tai internete.
Leiskite sustoti šioje vietoje.
Mes dar net nespėjome pradėti pusryčiauti,
o jau net 25 tinklapiai seka mane.
Nors apsilankiau tik keturiuose.
Taigi leiskite greit papasakoti apie likusią dienos dalį.
Nueinu į darbą, pasitikrinu elektroninį paštą.
Prisijungiu prie dar keleto socialinių tinklapių, savo "blogo".
Pasidomiu keletu sporto naujienų, pasidalinu jomis su kitais.
Pažiuriu keletą vaizdo klipų
ir visa tai- mano kasdienybė.
Ir štai, šiuo atveju, mano dienos pabaigoje
pažvelkite į mano profilį.
Raudoni taškai sudaro didžiąją dalį.
Pilkų taškų taip pat padaugėjo itin sparčiai.
Iš viso, šiuo atveju, daugiau nei 150 tinklapių
seka mano asmeninę informaciją.
Dauguma tai daro be mano sutikimo.
Šis "vaizdelis" mane tikrai labai gąsdina.
Tai niekis... Aš tik sekamas visoje internetinėje erdvėje.
Tačiau kodėl tai vyksta?
Gan paprasta. Tai yra didžiulis verslas.
Keleto kompanijų pajamos šioje erdvėje
šiandien sudaro daugiau nei 39 milijardus dolerių kasdien.
Ir, kaip suaugę žmonės, mes nesame vieni.
Tad įrašęs Collusion savo kompiuteryje,
tą patį padariau ir dukros kompiuteryje.
Ir po dviejų valandų naršymo internete paprastą šeštadienį,
štai kaip atrodo jos Collusion profilis.
Tai devynmetė mergaitė,
kuri praktiškai lankosi vaikams skirtuose puslapiuose.
Taigi, iš pasipiktinusio aš tampu įtūžusiu.
Taigi esu nebe technologijų specialistas ar privatumo aktyvistas,
o tiesiog tėvas.
Įsivaizduokite, kad realiame pasaulyje
kas nors persekiotų jūsų vaikus su kamera ir užrašų knygele,
užsirašinėdamas kiekvieną judesį.
Ir aš jums galiu pasakyti, kad šioje salėje nėra nė vieno žmogaus, kuris sedėtų sudėjęs rankas.
Mes imtumemės veiksmų. Nebutinai gerų, tačiau veiksmų.
(Juokas)
Tačiau šiuo atveju mes irgi negalime nieko nedaryti.
Tai vyksta šiandien.
Privatumas nėra derybų objektas
ir tikrai neturėtų būti kaina, kurią mokame
už interneto prieigą.
Mūsų balsai yra svarūs, tačiau veiksmai yra dar reikšmingesni.
Šiandien mes oficialiai išleidome Collusion.
Jį galite parsisiųsti ir įsirašyti Firefox naršyklėje,
kad galėtumėte sekti tuos,
kurie internetinėje erdvėje seka jus.
Į visų mūsų nuomones turi būti atsižvelgta.
Nes tai, ko mes nežinome, gali mums pakenkti.
Nes internete palikti pėdsakai išliks amžinai.
Mes esame stebimi.
Taigi, atėjo mūsų laikas stebėti stebėtojus.
Ačiū jums.
(Plojimai)